<classify> Waswahili wanasema dawa ya deni ni kulipa! Msanii wa Bongo Fleva na mjasiriamali nchini, Shilole ama Shishi Baby amefunguka kuwa bado anamdai King wa muziki wa Bongo Fleva nchini Diamond Platnumz deni ambalo hajalilipa hadi leo. Tujikumbushe January 14 mwaka 2018 katika harusi ya Shilole na mumewe bwana Uchebe, Diamond Platnumz katika kutoa zawadi alimpa nafasi Shilole kuchagua zawadi ambayo angependa kuzawadiwa siku hiyo na Shilole bila hajizi alimuuomba msanii huyo kumsaidia kuipa promo bidhaa yake ya Shishi Chill ambayo ndo ilikua inaingia sokoni na msanii huyo alikubali. Shilole, akizungumza na katika kipindi cha Block cha Wasafi Fm amefunguka na kudai kuwa bado ahadi hiyo Diamond Platnumz hajaitimiza na kila akimwambia anajifanya bize Kwanza namdai Naseeb.. wengine washatoa ahadi zao bado yeye..Naseeb maliza ahadi yako. Shilole ameendelea kudai kuwa kwasasa ametoa msimu wa pili wa bidhaa yake hiyo na ametengemneza zaidi ya pilipili milioni moja na hivi punde atazizindua na kumtaka Diamond Platnumz kuwepo katika uzinduzi huo kwaajili ya matangazo kama alivyo ahidi. Diamond anatakiwa awepo pale kuitangaza ile pilipili kama alivyoahidi na kila kitu alisema atafanya yeye.. Katika Harusi hiyo ya Uchebe na Shilole wasanii kadha wa kadha kutoka WCb walihudhuria na kutoa ahadi mbalimbali kama msanii Harmonize aliahidi zawadi ya gari aina ya Noah na alitimiza ahadi hiyo. Cheki interview kamili hapa akifunguka na issues zingine!  <topic>: burudani 